
Иҗат миңа хисләремне нинди дә булса формага китерү өчен кирәк.

- Минем конкрет стилем юк. Аны билгеләү – үзеңне ниндидер кысаларга кертүгә тиң.
- Мин өстемдә кием барлыгын сизәргә тиеш түгел. Күлмәкме ул, чалбармы - алар табигый тукымалардан булырга тиеш.
- Киемгә, дөресен генә әйткәндә, акча жәллим. Мин аны бик кирәк булганда гына алыштырам.
- Әгәр дә мин ничек киенүемә игътибарымны юнәлтсәм, тормышым бик катлауланачак.
- Минем ачык төсләр киясем килә, әмма әлегә үземне андый образларда күрмим.
- Үз-үземне тотышым ничек киенүемә карап үзгәрергә тиеш түгел.

**Киемем ике төргә бүленә: **чиста һәм пычрак. Бер үк киемне өйдә дә, яхшыга да киеп чыга алам.

**Күлмәкне** — авылда шкафтан таптым. (Кайчакта мин шкафтан шундый кызыклы әйберләр тартып чыгаргалыйм). Бабайныкы булып чыкты. Аның кадере шунда: ул бары тик миндә генә. Кайчандыр якын кешем кигән киемнең миндә дәвам итүе эчкә жылы хис кертә.

**Алкалар** — егетем бүләге. Яраткан кешем биргән әйберне бик ошатып киям. Мин аның тормышымда күбрәк булуын телим.

**Чалбар** - мин аны тишелеп беткәнче киячәкмен, чөнки аны ничектер тәнемә үскән шикелле хис итәм. Киеп булмаслык дәрәҗәгә җиткәч кенә, бу чалбарны алыштырырдай унайлы рәхәт кием эзләячәкмен.

**Беләзекләр** – берсен егетем бүләк итте. Калган икесе – Кабардино-Балкариягә сәяхәтемнән истәлек.

*"Идел". Июль саны. 2023 ел. *

*"Стиль һәм матурлык" рубрикасы.*

## Нет комментариев
Гүзәл Закирова: «Мин өстемдә кием барлыгын сизәргә тиеш түгел»